kalixlouiis/myanmar-wikipedia-corpus huggingface dataset:
မြောက်ကမ္ဘာလုံးခြမ်းတွင် နွေရာသီဖြစ်ပေါ်နေချိန်၌ တောင်ကမ္ဘာခြမ်း၌ ဆောင်းရာသီ အပြန်အလှန်အားဖြင့် ဖြစ်ပေါ်နေသည်။
ရာသီဥတုအခြေအနေ နွေရာသီဟာ ပုံမှန်အားဖြင့် ပူနွေးသော ရာသီဥတုအခြေအနေရှိသည်။
အရှေ့အာရှဒေသတွင် မုတ်သုံလေကျရောက်သောကြောင့် မိုးရွာသွန်းသော ရာသီအခြေအနေ ရှိနေစဉ်တွင် မြေထဲပင်လယ်ဒေသ၌ ခြောက်သွေ့သော ရာသီအခြေအနေရှိနေသည်။
စွတ်စိုသော ရာသီဥတုအခြေအနေသည် ဆာဗားနား ရာသီဥတုစနစ်အတွင်းတွင် ပါဝင်ပြီး သီးပင်စားပင်များ အဓိကပေါက်ရောက်ရာ ကာလတစ်ခုဖြစ်သည်။
Charles Darwin University (2009). Characteristics of tropical savannas. Charles Darwin University. Retrieved on 27 December 2008. စွတ်စိုသော ရာသီသည် မုန်သုန် ဟုခေါ်သည့် ရာသီလိုက်အချိန်မှန် ပြောင်းလဲတိုက်ခိုက်နေသော လေများနှင့် ဆက်စပ်၍ နေလေသည်။
Glossary of Meteorology (2009). Monsoon. American Meteorological Society. Retrieved on 16 January 2009. 200px|၁၉၉၂ ခု၊ ဩဂုတ်လ၌ ဖြစ်ပေါ်ခဲ့သော ဟာရီကိန်း လက်စတာ၏ ပုံ မြောက်အတ္တလန်တိတ်သမုဒ္ဒရာရှိ အပူပိုင်းမုန်တိုင်းများ ဖြစ်ပေါ်ရာဒေသတွင် ဆိုက်ကလုန်းမုန်တိုင်းများကို ဇွန်လ ၁ ရက်မှ နိုဝင်ဘာလ ၃၀ ရက်အတွင်း တွေ့ရသည်။
စာရင်းဇယားများအရ အမြင့်ဆုံး အတ္တလန်တိတ် ဟာရီကိန်း ရာသီသည် ၁၀ ရက် စက်တင်ဘာလ ဖြစ်သည်။
ပစိဖိတ်သမုဒ္ဒရာ အရှေ့မြောက်ကမ်းခြေတစ်လျှောက်တွင် မုန်တိုင်းများသည် အတ္တတိတ်သမုဒ္ဒရာ၌ ဖြစ်ပွားသော ကာလ၌တွင်ပင် ဖြစ်ပေါ်လေ့ရှိသည်။
အနောက်မြောက် ပစိဖိတ်သမုဒ္ဒရာတွင် အပူပိုင်း ဆိုက်ကလုန်းမုန်တိုင်းများသည် တနှစ်ပတ်လုံးဖြစ်ပေါ်နေလေ့ရှိပြီး ဖေဖော်ဝါရီနှင့် မတ်လတွင် လျော့ပါးလေ့ရှိပြီး အမြင့်ဆုံးကာလမှာ စက်တင်ဘာလဆန်းပိုင်းတွင် ဖြစ်သည်။
အိန္ဒိယသမုဒ္ဒရာမြောက်ပိုင်းတွင် မုန်တိုင်းများသည် ဧပြီလမှ ဒီဇင်ဘာလအထိ အများဆုံးဖြစ်ပွားလေ့ရှိပြီး အမြင့်ဆုံးအနေအထားရောက်လေရှိသောအချိန်မှာ မေလနှင့် နိုဝင်ဘာလတွင် ဖြစ်သည်။
တောင်ကမ္ဘာလုံးခြမ်းတွင် အပူပိုင်း ဆိုင်ကလုန်းမုန်တိုင်းသည် နိုဝင်ဘာ ၁ ရက်မှ ဧပြီလကုန်အထိဖြစ်ပွားလေ့ရှိပြီး အမြင့်ဆုံးဖြစ်ပွားချိန်မှာ ဖေဖော်ဝါရီလလယ်မှ မတ်လဆန်းထိဖြစ်သည်။
အမေရိကန်နိုင်ငံနှင့် ကနေဒါနိုင်ငံတို့တွင် မိုးကြိုးမုန်တိုင်းများသည် နွေဦးမှသည် နွေရာသီတလျှောက်ဖြစ်ပွားလေ့ရှိသည်။
မုန်တိုင်းကြောင့် မိုးသီးများ၊ လေပြင်းများ၊ လေဆင်နှာမောင်းများ ဖြစ်ပွားနိုင်ပြီး နေ့လယ်ခင်းနှင့် ညနေခင်းတွင် ဖြစ်ပွားလေ့ရှိသည်။
အားလပ်ရက်များ နွေကျောင်းပိတ်ရက် ကျောင်းများနှင့် တက္ကသိုလ်များသည် များသောအားဖြင့် ရှည်လျားသော နေ့တာနှင့် ပူနွေးသော ရာသီဥတုကို ခံစားရစေခြင်းအကျိုးငှာ ကျောင်းများကို ပိတ်လေ့ရှိကြသည်။
နိုင်ငံအများစုတွင် ဒီအချိန်၌ ကလေးများအတွက် ကျောင်းများပိတ်ကြသောအချိန်ဖြစ်သော်လည်း ပိတ်ရက်မှာ ကွဲပြားကြသေးသည်။
အမေရိကန်ပြည်ထောင်စုတွင် ကျောင်းများသည် ဇွန်လအစောပိုင်းတွင် ပိတ်လေ့ရှိသော်လည်း ကောလိပ်များမှာမူ မေလအစောပိုင်းမှာသာ နားရက်စကြသည်။
သို့ပေမယ့်လည်း အချို့သောကျောင်းများတွင် မေလ၏ နောက်ဆုံးကြာသပတေးနေ့ (သို့) နောက်ဆုံးရှေ့ကြာသပတေးနေ့တွင်မှ ပိတ်ကြသည်။
အိန္ဒိယနိုင်ငံတွင် ဧပြီလတွင် ကျောင်းများပိတ်ကြပြီး ဇွန်လနှောင်းပိုင်းနှင့် ဇူလိုင်လအစောပိုင်းတွင် ပြန်ဖွင့်သည်။
မြန်မာနိုင်ငံ၌ ကျောင်းပိတ်ရက် ဖေဖော်ဝါရီလနောက်ပိုင်း၊ မတ်လအစတွင် ပိတ်လေ့ရှိပြီး ဇွန်လ ၁ ရက်နေ့တွင် ကျောင်းဖွင့်ချိန် ပြန်ရောက်သည်။
အင်္ဂလန်နိုင်ငံနှင့် ဝေလနိုင်ငံတို့တွင် ကျောင်းများသည် ဇူလိုင်လလည်လောက်တွင် ပိတ်ကြပြီး စက်တင်ဘာလအစောပိုင်းတွင် ပြန်ဖွင့်ကြသည်။
စကော့တလန်နိုင်ငံတွင်တော့ နွေရာသီအားလပ်ရက်သည် ဇွန်လနှောင်းပိုင်းတွင်စပြီး ဩဂုတ်လလယ်မှ လကုန်ခါနီးလောက်တွင် ပြီးဆုံးသည်။
ကနေဒါနိုင်ငံ၌ ဇွန်လနှောင်းပိုင်းတွင် နွေကျောင်းပိတ်ရက် စတင်ပြီး စက်တင်ဘာလအစောပိုင်း၌ ကုန်ဆုံးသည်။
ဖိလစ်ပိုင်နိုင်ငံတွင် ဧပြီ၊ မေနှစ်လသည် နွေကျောင်းပိတ်ရက်ဖြစ်သည်။
Filipino National ရုရှားနိုင်ငံတွင်တော့ ကျောင်းပိတ်ရက်သည် မေလအကုန်မှ ဩဂုတ်လ ၃၁ ရက်နေ့အထိဖြစ်သည်။
တောင်ကမ္ဘာခြမ်းတွင်တော့ နွေကျောင်းပိတ်ရက်တွင် အဓိကအားလပ်ရက်များဖြစ်သော ခရစ္စမတ်နေ့နှင့် နှစ်သစ်ကူးနေ့တို့ ပါဝင်သည်။
ဩစတြေးလျနိုင်ငံ၊ နယူးဇီလန်နိုင်ငံနှင့် တောင်အာဖရိကနိုင်ငံတို့တွင် နွေကျောင်းပိတ်ရက်သည် ဒီဇင်ဘာလ အစောပိုင်းတွင် စတင်ပြီး ဖေဖော်ဝါရီလ အစောပိုင်းတွင် ပြီးဆုံးသည်။
ကင်မရွန်းနိုင်ငံနှင့် နိုင်ဂျီးရီးယားနိုင်ငံတို့တွင် ရှိသော ကျောင်းများ၏ နွေကျောင်းပိတ်ရက်သည် ဇူလိုင်လလယ်လောက်တွင် စပြီး စက်တင်ဘာနောက်ဆုံးအပါတ် သို့ အောက်တိုဘာ ပထမပါတ်တွင် ကျောင်းများကို ပြန်ဖွင့်ကြသည်။
လှုပ်ရှားမှုများ လူများသည် နွေရာသီကာလအတွင်း ပူနွေးသော အပူချိန်၏အကျိုးကို ခံစားရစေခြင်းအလို့ငှာ အပြင်၌တွင်သာ အချိန်ဖြုန်းကြသည်က များသည်။
နွေရာသီလများအတွင်း လှုပ်ရှားမှုများတွင် ကမ်းခြေများသို့ ခရီးသွားခြင်းနှင့် ပျော်ပွဲစားသွားခြင်းတို့ ပါဝင်သည်။
အားကစားများအနေဖြင့် ဘောလုံးကစားခြင်း၊ ဘတ်စကက်ဘောကစားခြင်း၊ အမေရိကန်စတိုင် ဘောလုံးကစားခြင်း၊ ဘောလီဘော ကစားခြင်း၊ ဘေ့စ်ဘော၊ စကိတ်စီးခြင်း၊ ဆော့ဖ်ဘော၊ ခရစ်ကတ်၊ တင်းနစ်၊ ဂေါ့ဖ်၊ ဝါးတားပိုလို ကဲ့သို့သော အားကစားနည်းများ ကစားကြသည်။
၁၈၉၆ ခုနှစ်မှစ၍ လေးနှစ်တစ်ကြိမ် နွေလများ၌ အိုလံပစ် အားကစားပွဲတော်ကိုလည်း ကျင်းပခဲ့သည်။
ဆစ်ဒနီမြို့၌ ကျင်းပခဲ့သော ၂၀၀၀ နွေရာသီအိုလံပစ် အားကစားပွဲတော်ကိုတော့ ဩစတေးလျတွင် နွေဦးရာသီဖြစ်နေချိန်၌ ကျင်းပခဲ့သည်။
နွေရာသီကာလတွင် သာမန်အားဖြင့် တယ်လီဗစ်ရှင်းကြည့်ရှုမှု အနိမ့်ဆုံးအမှတ်တွင် ရှိခဲ့သည်။
တီဗွီအစီအစဉ် စီစဉ်သူများအနေဖြင့် ထိုအပြုအမှုကို တုံ့ပြန်သောအားဖြင့် သူတို့၏ အောင်မြင်ကျော်ကြားသော တီဗွီအစီအစဉ်များကို မေလအကုန်တွင် ရပ်တန့်ခဲ့ပြီး စက်တင်ဘာလတွင်မှ ပြန်လည်စတင်ခဲ့သည်။
ထိုအထဲတွင် ကလေးများအကြိုက် တီဗွီအစီအစဉ်များအနေဖြင့် ချွင်းခြက်အနေဖြင့် မပါဝင်ပေ။
ဒစ္စနီ(Disney)ချန်နယ်ကဲ့သို့သော ကလေးများအတွက် ထုတ်လွင့်နေကြသော တီဗွီလိုင်းများတွင် ကလေးများအတွက် ပြုလုပ်ထားသော၊ ကလေးများအကြိုက် တီဗွီအစီအစဉ်များကို နွေလများတွင် ကလေးများကျောင်းပိတ်ရက်ဖြစ်သောကြောင့် ထုတ်လွင့်ကြသည်။
ဆွာမြို့ သည် မြန်မာနိုင်ငံ၊ ပဲခူးတိုင်းဒေသကြီး၊ တောင်ငူခရိုင်၊ ရေတာရှည်မြို့နယ်ရှိ မြို့တစ်မြို့ ဖြစ်သည်။
Google Maps သမိုင်းကြောင်း ဆွာမြို့ကို ရှေးအခါက ကမ္ဘားမြင့်ရွာဟု ခေါ်သည်။
တောင်ငူရာဇဝင်အရ ပုဂံနရပတိစည်သူမင်း၏ သမက် အနန္တသူရိယအမတ်၏ သား မင်းလှစောနှင့် မြေး သဝန်လက်ျာတို့သည် ပေါင်းလောင်းမြစ်အထက် ယခု ဆွာချောင်း၏ အထက် ကုန်းငယ်ထက်တွင် ရွာတည်နေထိုင်သည်။
နောင်သော် ဆွာချောင်းနံဘေးရှိ ကမ္ဘားမြင့်ရွာမှာ စည်ကားလာပြီး မြို့ဖြစ်လာကာ ဆွာမြို့ဟု ထင်ရှားလာသည်။
မိုင်းတုံမြို့ သည် ရှမ်းပြည်နယ်၊ မိုင်းတုံခရိုင်၊ မိုင်းတုံမြို့နယ်၏ ရုံးစိုက်ရာမြို့ဖြစ်သည်။
သံလွင်မြစ်၏ အရှေ့ဘက်တွင် တည်ရှိပြီး ထိုင်းနိုင်ငံနှင့် နယ်နိမိတ်ချင်း ထိစပ်လျက်ရှိသည်။
Maplandia World Gazetteer ကိုးကား Category:ရှမ်းပြည်နယ်ရှိ မြို့များ။
တွစ်တာ (၊ တွတ်တာ ဟုလည်း စာလုံးပေါင်း) သည် အွန်လိုင်း သတင်းနှင့် လူမှုဆက်သွယ်ရေး ကွန်ရက်တစ်ခု ဖြစ်သည်။
မှတ်ပုံတင်ထားသော အသုံးပြုသူများသည် ယခင်က တွိစ် ဟုခေါ်သည့် စာလုံးရေ ၁၄၀ ထိသာ ရိုက်ထည့်နိုင်အောင် ကန့်သတ်ထားသော်လည်း ၂၀၁၇ နိုဝင်ဘာလ ၇ ရက်နေ့တွင် ဂျပန်ဘာသာ၊ တရုတ်ဘာသာ၊ ကိုရီးယားဘာသာမှလွဲ၍ ကျန်ဘာသာစကားများကို စာလုံးရေ ၂၈၀ အထိ နှစ်ဆ တိုးမြှင့်ပေးခဲ့ပြီး ထိုစာတိုများကို ရေးတင်ခြင်း ပြုလုပ်နိုင်သည်။
မှတ်ပုံတင်မထားသော အသုံးပြုသူများကမူ ၎င်းတို့ကို ဖတ်ခြင်းသာ ပြုလုပ်နိုင်မည်။
အသုံးပြုသူများသည် တွစ်တာကို ဝက်ဘ်ဆိုဒ်၊ မိုဘိုင်းလ် အက်ပ် သို့မဟုတ် ဖုန်းစာတိုပို့စနစ် (SMS) စသည့် နည်းလမ်းများဖြင့် သုံးနိုင်သည်။
"Twitter via SMS FAQ" Retrieved April 13, 2012. တွစ်တာကုမ္ပဏီ၏ ရုံးချုပ်သည် အမေရိကန်ပြည်ထောင်စု၊ ကယ်လီဖိုးနီးယားပြည်နယ်၊ ဆန်ဖရန်စစ္စကိုတွင် တည်ရှိ၍၊ ကမ္ဘာတစ်ဝန်း ရုံးခွဲ ၂၅ ခုအထက် ရှိသည်။
"About Twitter" Retrieved April 24, 2014. တွစ်တာကို ဂျက် ‌ဒေါ့ဆေး၊ နော့ရှ် ဂလက်စ်၊ ဘဇ် စတုန်းနှင့် အီဗင် ဝီလျံတို့က ၂၀၀၆ ခုနှစ်၊ မတ်လတွင် ဖန်တီးခဲ့ပြီး၊ ဇူလိုင်လတွင် စတင်လွှင့်တင်ခဲ့ရာ ကမ္ဘာအနှံ့ လူပေါင်းများစွာ တွင်ကျယ်စွာ အသုံးပြုလာခဲ့ကြသည်။
၂၀၁၂ ခုနှစ်တွင် သန်း ၁၀၀ မကသော တွစ်တာ အသုံးပြုသူများသည် တစ်နေ့လျှင် တွိစ်ပေါင်း သန်း ၃၄၀ ကို တင်ခဲ့ကြပြီး၊ "တွစ်တာရှာဖွေရေးစနစ်" တွင် တစ်နေ့လျှင် ရှာဖွေမှု အကြိမ်ရေပေါင်း ၁.၆ သန်းခန့် ဝန်ဆောင်မှုပေးခဲ့ရသည်။
"Twitter turns six" Twitter.com, March 21, 2012. Retrieved December 18, 2012. ၂၀၁၃ ခုနှစ်တွင် တွစ်တာသည် လည်ပတ်မှုအများဆုံး ဝက်ဘ်ဆိုဒ် ၁၀ ခုထဲတွင် ပါဝင်ခဲ့ပြီး၊ "အင်တာနက်၏ ဖုန်းစာတိုပို့စနစ်" ဟု တင်စားခြင်းခံရသည်။
၂၀၁၆ ခုနှစ်၊ မတ်လတွင် တွစ်တာသုံးသူဦးရေ သန်း ၃၁၀ အထိ ရှိလာသည်။
၂၀၁၆ ခုနှစ်၊ အမေရိကန်ပြည်ထောင်စု သမ္မတရွေးကောက်ပွဲနေ့တွင် (အသုံးပြုသူများက ကမ္ဘာ့အရှေ့ပိုင်းစံတော်ချိန် ည ၁၀ နာရီတွင် တွိစ်ပေါင်း သန်း ၄၀ တင်ခဲ့ခြင်းဖြင့်) တွစ်တာသည် အရေးကြီးသတင်းအချက်အလက်များ၏ ရင်းမြစ်တစ်ခုဖြစ်ကြောင်း သက်သေပြခဲ့ပေသည်။
ယခုအခါ တွစ်တာကို မြန်မာနိုင်ငံမှ စိုင်းစိုင်းခမ်းလှိုင် အပါအဝင် ထင်ရှားသော နိုင်ငံတကာ အနုပညာရှင်များ၊ နိုင်ငံရေးခေါင်းဆောင်များ၊ လုပ်ငန်းရှင်များ၊ သတင်းဌာနများက ကျယ်ပြန့်စွာ အသုံးပြုနေကြသော်လည်း၊ မြန်မာနိုင်ငံတွင်မူ အသုံးနည်းနေသည်ဟု ဆိုရပေမည်။
October 27, 2022 တွင် Elon Musk မှTwitter ကိုဝယ်ယူခဲ့သည်။
အခြားကြည့်ရန် ဖေ့စ်ဘွတ်ခ် လင့်ခ်အင်န် ကိုးကား ကဏ္ဍ:အမေရိကန် ဝဘ်ဆိုဒ်များ ကဏ္ဍ:အန်းဒရိုက် ဆော့ဝဲလ် ကဏ္ဍ:အိုင်အိုအက်စ် ဆော့ဖ်ဝဲလ်။
thumb|Mobil ဆီဆိုင်တစ်ခု၏ ညမြင်ကွင်း Mobil သည် အမေရိကန်နိုင်ငံမှ အထင်ကရ စက်ဆီချောဆီကုမ္ပဏီတစ်ခုဖြစ်ပြီး ၁၉၉၉ ခုနှစ်တွင် Exxonကုမ္ပဏီနှင့် လက်တွဲပူးပေါင်း၍ မိခင်ကုမ္ပဏီကြီးအဖြစ် ExxonMobil ကုမ္ပဏီကို တည်ထောင်ခဲ့သည်။
Mobil သည် ၁၉၄၀ နှစ်လည်များဆီမှ ၁၉၇၀ ခုနှစ်များထိ ကမ္ဘာ့ရေနံထုတ်လုပ်ရေးလောကကို အုပ်စိုးခြယ်လှယ်ခဲ့သည့် ကုမ္ပဏီကြီး ခုနှစ်ခုအနက်မှ တစ်ခုဖြစ်သည်။
သမိုင်းကြောင်း အကျဉ်းချုပ် 200px|Mobil ဆီပန့်ဟောင်းတစ်ခုအား မြင်ရစဉ် 200px|အပြည်ပြည်ဆိုင်ရာ လေဆိပ်တစ်ခုမှ Mobilgas ပန့်တစ်ခုအားမြင်ရစဉ် ၁၉၁၁ ခုနှစ်၊ Standard Oilကုမ္ပဏီကြီးပြိုကွဲမှုအပြီးတွင် နယူးယောက်မှ Standard Oil ကုမ္ပဏီ သို့မဟုတ် Soconyကို အခြားသော ဆက်ခံသူ ကုမ္ပဏီပေါင်း ၃၃ ခုနှင့် အတူ တည်ထောင်ခဲ့သည်။
၁၉၂၀ ခုနှစ်တွင် ကုမ္ပဏီသည် ၎င်းတို့၏နာမည်ကို "Mobiloil" ဟူ၍ မှတ်ပုံတင်ခဲ့သည်။
thumbnail|left|Socony-Vacuum ဆီဆိုင်တစ်ခု ၁၉၃၁ ခုနှစ်တွင် Socony သည် Vacuum Oil ကုမ္ပဏီနှင့် ပူးပေါင်းလိုက်ပြီး Socony-Vacuum ကို တည်ထောင်လိုက်သည်။
"Business & Finance: Socony-Vacuum Corp." Time, 1931-08-10, retrieved on 2009-12-10. ၁၉၃၃ ခုနှစ်တွင် Socony-Vacuum နှင့် Jersey Standard (အင်ဒိုနီးရှားတွင် ရေနံတူးဖော်ရေးလုပ်ငန်းများ၊ ရေနံချက်စက်များ ပိုင်ဆိုင်ထားသည့် ကုမ္ပဏီ)တို့ ပူးပေါင်း၍ Standard-Vacuum Oil Co. သို့မဟုတ် "Stanvac" ကို တည်ထောင်ပြီး နယူး ဇီလန်၊ တရုတ်နှင့် အရှေ့အာဖရိကဒေသများအပါအဝင် ကမ္ဘာ့နိုင်ငံပေါင်း ၅၀ ကျော်တွင် လုပ်ငန်းချဲ့ထွင်ခဲ့သည်။
၁၉၅၅ ခုနှစ်တွင် Socony-Vacuum သည် Socony Mobil Oil ကုမ္ပဏီအဖြစ် အမည်ပြောင်းလဲခဲ့သည်။
၁၉၆၃ ခုနှစ်တွင် ၎င်းတို့သည် ၎င်းတို့၏ အမှတ်တံဆိပ်အမည်ကို"Mobilgas" ဟူသောအမည်မှနေ၍ ပိုမိုရိုးရှင်းသောအမည်ဖြစ်သည့် "Mobil" သို့ပြောင်းလဲသတ်မှတ်ခဲ့သည်။
ကုမ္ပဏီ၏ နှစ်တစ်ရာပြည့်နှစ်ပတ်လည်အခမ်းအနားကို ကျင်းပသည့် ၁၉၆၆ ခုနှစ်တွင် ကုမ္ပဏီ၏အမည်တွင် "Socony" ကိုဖြုတ်လိုက်ပြီး Mobil Oil ကုမ္ပဏီဟူ၍ဖြစ်လာသည်။
thumb|Mobil Pegasus အမှတ်တံဆိပ် ၁၉၆၂ ခုနှစ်တွင် Mobilgas နှင့် Mobilgas Special တို့ကဲ့သို့သော ပစ္စည်းများကို Mobil Regular နှင့် Mobil Premium အဖြစ် ပြောင်းလဲထုတ်ဝေလိုက်ပြီး အမှတ်တံဆိပ်အမည်ကို မှတ်သားရလွယ်ကူသော "Mobil" အဖြစ်ပြောင်းလဲသတ်မှတ်လိုက်သည်။
၁၉၉၈ ခုနှစ်တွင် Mobil နှင့် Exxon တို့နှစ်ဘက်သဘောတူညီမှုနှင့်အတူ ExxonMobilကုမ္ပဏီကြီးအဖြစ် ပူးပေါင်းလိုက်ကြသည်။
ကုမ္ပဏီနှစ်ခုပူးပေါင်းမှုဖြစ်စဉ်သည် ၁၉၉၉ခုနှစ်၊ နိုဝင်ဘာလ ၃၀ ရက်နေ့တွင် ပြီးမြောက်သည်။
Mobil အမှတ်တံဆိပ် ထုတ်ကုန်ပစ္စည်းများ Mobil Pegasus အမှတ်တံဆိပ် ExxonMobil၏ စက်ဆီချောဆီဆိုင်ရာဌာနကြီး အောက်တွင် Mobil ကို စက်ချောဆီဆိုင်ရာ အဓိကအမှတ်တံဆိပ်ထုတ်ကုန်အဖြစ် ဆက်လက်ထုတ်ဝေဖြန့်ဖြူးလျက်ရှိသည်။
Mobil ထုတ်ကုန်အများစုတွင် အမှတ်အသားအဖြစ် Mobil အမှတ်တံဆိပ်ဖြစ်သော အတောင်ပံပါသော မြင်းနီ အဿထိုရ်မြင်းကို ထည့်သွင်းဖော်ပြလေ့ရှိသည်။
Mobil အမှတ်တံဆိပ်သည့် ယနေ့အခါတွင် အိမ်သုံး၊ လုပ်ငန်းသုံးယာဉ်အမျိုးမျိုး၊ စက်ရုံအလုပ်ရုံအမျိုးမျိုးအပြင်၊ ပင်လယ်ရေကြောင်းနှင့် လေကြောင်းဘက်ဆိုင်ရာများအပါအဝင် နယ်ပယ်ပေါင်းစုံအတွက် လိုအပ်သော စက်ဆီချောဆီအမျိုးမျိုးကို ထုတ်ဝေဖြန့်ဖြူးရောင်းချလျက်ရှိသည်။
Mobil ၏ အဓိက အမှတ်တံဆိပ်ခွဲလေးမျိုးရှိသည်။
၎င်းတို့မှာ- Mobil Gasoline (Mobil ဓာတ်ဆီ) Mobil 1 Mobil 1 သည် Mobiloil အမှတ်တံဆိပ်မှ ဆင်းသက်လာသော နာမည်ကျော် စက်ချောဆီဖြစ်ပြီး ExxonMobil၏ နာမည်အကြီးဆုံးအမှတ်တံဆိပ်ဖြစ်သည်။
၎င်းကို ၁၉၇၄ ခုနှစ်တွင် နှစ်ရာသီသုံး 5W20 စေးပျစ်ကိန်းရှိ အဆင်မြင့် မော်တော်ကား စက်ချောဆီအဖြစ် စတင်မိတ်ဆက်ခဲ့သည်။
ယခုအခါ ဤအမှတ်တံဆိပ်အောက်တွင် မော်တော်ကား စက်ချောဆီများ၊ ဆီစစ်ဇကာများ၊ အမဲဆီ၊ ဟိုက်ဒရောလစ်ဆီများ နှင့် ဂီယာဆီများရှိသည်။
Mobil Delvac Mobil Delvac သည် လုပ်ငန်းသုံး ဝန်တင်မော်တော်ယာဉ်ကြီးများတွင် သုံးစွဲနိုင်သည့် စက်ဆီချောဆီအမျိုးအစားများအတွက် အမှတ်တံဆိပ်ဖြစ်သည်။
၎င်းတို့တွင် စက်ချောဆီ၊ ဂီယာဆီနှင့် အမဲဆီများပါဝင်သည်။
Mobil Industrial Mobil Industrial သည် ExxonMobil၏ အမှတ်တံဆိပ်ခွဲတစ်ခုဖြစ်ပြီး စက်ရုံအလုပ်ရုံများတွင် သုံးစွဲသည့် စက်ဆီချောဆီအမျိုးအစားများအတွက် အမှတ်တံဆိပ်ဖြစ်သည်။
အဓိက ထုတ်ကုန်များမှာ Mobil SHC synthetic ဆီများနှင့် Mobil Grease အမဲဆီများဖြစ်သည်။
ကိုးကား ပြင်ပလင့်ခ်များ Official website Exxon Mobil corporate website Mobil Industrial official website Category:အမေရိကန်ပြည်ထောင်စုအခြေစိုက် ကုမ္ပဏီများ။
ILOVEYOU ကို ရံဖန်ရံခါ Love Letter အဖြစ် ရည်ညွှန်းကြသည်။
ကွန်ပျူတာ worm တစ်ခုဖြစ်သည်။
ဖိလစ်ပိုင်၏ ဒေသစံတော်ချိန် ၂၀၀၀ ခုနှစ်၊ မေလ ၅ ရက်နေ့နှင့် နောက်ပိုင်းတွင် Windows တစ်ကိုယ်ရည်သုံးကွန်ပျူတာ အလုံး သန်းပေါင်း တစ်ဆယ်ကို တိုက်ခိုက်ခဲ့သည်။
အကြောင်းအရာတွင် "ILOVEYOU" ဟူသောစာသားနှင့် ဆက်စပ်ဖိုင်တွင် "LOVE-LETTER-FOR-YOU.txt.vbs" တို့ပါဝင်သည့် အီးမေးစာစောင်တစ်ခုကို ဖြန့်ဝေခဲ့သည်။
နောက်ဆုံးဖိုင်၏ extension ဖြစ်သည့် 'VBS' သည် interpreted file တစ်မျိုးဖြစ်သည်။
ထိုဖိုင် extension ကို ဝင်းဒိုး ကွန်ပျူတာများတွင် ဝှက်ထားသည်။
နားလည်မှုမရှိသော ကွန်ပျူတာအသုံးပြုသူများအား ပုံမှန် စာသားဖိုင် (text file)တစ်ခုအဖြစ် တွေးထင်မိစေရန် ပြုလုပ်ထားခြင်း ဖြစ်သည်။
ထိုဆက်စပ်ဖိုင်ကို ဖွင့်လိုက်ပါက Visual Basic script တစ်ခုအဖြစ် အလုပ်လုပ်ဆောင်သည်။
worm သည် ကွန်ပျူတာအတွင်းရှိ Office ဖိုင်များ၊ image ဖိုင်များ နှင့် audio ဖိုင်များတွင် အချက်အလက်အသစ်များထည့်သွင်းကာ ဖိုင်အတွင်းရှိ အချက်အလက်များကို ဖျက်ဆီးပစ်သည်။
သို့သော် MP3 ဖိုင်များကို ထိုသို့ပြုလုပ်ပြီးပါက ဗိုင်းရပ်သည် ဖိုင်ကိုဝှက်လိုက်သည်။
ထို့နောက် ၎င်းကိုယ်တိုင်ပင် ကော်ပီကူး၍ Microsoft Outlook အတွင်းရှိ လိပ်စာများထံသို့ အီးမေးအဖြစ်ဖြင့် ပို့လိုက်သည်။
မတူသည့်အချက်မှာ Melissa virus သည် ပထမလိပ်စာ အခု ၅၀ ဆီသို့ ကော်ပီများကို ပို့သည်။
အောင်မြင်မှုနည်းလမ်းများ စက်ပိုင်းဆိုင်ရာစနစ် (Machine system level ) တွင် အိုင်လပ်ယူဗိုင်းရပ် သည် scripting engine များပေါ်မှီခိုကာ အလုပ်လုပ်သည်။
၎င်းသည် scripting language ဖိုင် .vbs ကဲ့သို့သော ဖိုင်အဖြစ် အလုပ်လုပ်ဆောင်သည်။
ဝင်းဒိုးစက်လည်ပတ်မှုစနစ်သည် ၎င်း၏ extension ကို ဝှက်ပေးထားအောင် လုပ်ဆောင်ထားသည်။
စပ်ဆက်ဖိုင်တွင် အပိုင်းနှစ်ပိုင်းပါဝင်သည်။
၎င်းသသည် "txt" ဖိုင် extension ကို ပြသထားသည်။
၎င်းသည် social engineering ကို အသုံးပြုထားပြီး အသုံးပြုသူများအား စပ်ဆက်ဖိုင်ကို ဖွင့်စေရန် လုပ်ဆောင်ထားခြင်း ဖြစ်သည်။
ထို့နောက် ဗိုင်းရပ်ကို ပျံ့နှံ့အောင် လုပ်ဆောင်သည်။
မိုက်ခရိုဆော့ဖ် အောက်လွတ် (Microsoft Outlook) ၏ နည်းစနစ်ပိုင်း အားနည်းချက်များကို တိုက်ခိုက်ပြီး စက်လည်ပတ်မှုစနစ်(Operating System) ကို ထိုးဖောက်သည်။
ထို့နောက် ဟာ့ဒ်ဒစ် ကဲ့သို့သော secondary storage များ၊ စနစ် နှင့် အသုံးပြုသူ၏ အချက်အလက်များကို အိုင်ကွန် (icon) ကို နှိပ်ခြင်းဖြင့် တိုက်ခိုက်သည်။
ကူးစက်ပျံ့နှံ့မှု ဖိလစ်ပိုင်နိုင်ငံမှ ဖြစ်ပေါ်လာသော မက်ဆေ့များသည် အီးမေးစနစ်များမှတစ်ဆင့် အနောက်တိုင်းဘက်သို့ ပျံ့နှံ့ခဲ့သည်။
ဗိုင်းရပ်သည် အီးမေးစာရင်းများကို ရင်းမြစ်အဖြစ် ပစ်မှတ်ထားကာ အသုံးပြ၍ ပျံ့နှံ့စေသည်။
မက်ဆေ့များသည် အသိအကျွမ်းများမှတစ်ဆင့် ရောက်လာသောကြောင့် စိတ်ချရသည်ဟု အသုံးပြုသူသည် သတ်မှတ်မိသည်။
ထို့နောက် ဖွင့်ကြည့်မိသည်။
အသုံးပြုသူ အနည်းငယ်က ထိုဖိုင်ကို ဖွင့်ကြည့်မိရုံဖြင့် သန်းဂဏန်းမကသော မက်ဆေ့များကို ဖန်တီးသည်။
၎င်း မက်ဆေ့သည် အီးမေးစနစ်ကို ချွတ်ယွင်းစေပြီး အင်တာနက်ကွန်ရက်နှင့် ချိတ်ဆက်ထားသော ကွန်ပျူတာများရှိ သန်းပေါင်းများစွာသော ဖိုင်များကို အချက်အလက်အသစ်များထည့်သွင်းကာ ဖျက်ဆီး (overwrote) ခဲ့သည်။
အကျိုးသက်ရောက်မှု ၂၀၀၀ခုနှစ်၊ မေလ ၅ ရက်နေ့တွင် ဗိုင်းရပ်သည် ဖိလစ်ပိုင်နိုင်ငံ၊ မနီလာမြို့၊ ပန်ဒခန် (Pandacan) ရပ်ကွက်မှ စတင်ခဲ့သည်။
ထို့နောက် နံနက်မိုးသောက်ချိန်တွင် ကမ္ဘာတစ်ဝန်း စတင်ပျံ့နှံ့ခဲ့သည်။
ပထမဆုံးအနေဖြင့် ဟောင်ကောင်၊ ထို့နောက်တွင် ဥရောပ၊ နောက်ဆုံး၌ အမေရိကန် သို့ပျံ့နှံ့ခဲ့သည်။
အလုပ်သမားများသည် သူတို့၏ တစ်နေ့တာအလုပ်များကို သောကြာနေ့မနက်တွင် စတင်လုပ်ကိုင်ခဲ့သည်။
'Love bug' hacker is Pandacan man, 23 | Philstar.com ထိုဗိုင်းရပ်ကြောင့် ကမ္ဘာတစ်ဝန်းတွင် အမေရိကန်ဒေါ်လာ ၅ - ၅.၇ ဘီလီယမ် (တစ်ဘီလီယမ်=သန်းတစ်ထောင်) တန်ဖိုး ပျက်စီးခဲ့သည်။
http://bi.gazeta.pl/im/7/5140/m5140197.pdf ထိုဗိုင်းရပ်ကို ဖယ်ရှားရန် ခန့်မှန်းကုန်ကျစရိတ် အမေရိကန်ဒေါ်လာ ၁၅ ဘီလီယမ် ရှိခဲ့သည်။
ဆယ်ရက်အတွင်း ကွန်ပျူတာ သန်းငါးဆယ်ကျော်ကို ကူးစက်ပျံ့နှံ့ခဲ့ပြီး ကမ္ဘာပေါ်ရှိ အင်တာနက်ချိတ်ဆက်ထားသော ကွန်ပျူတာ ၁၀ ရာခိုင်နှုန်းကို သက်ရောက်မှုရှိခဲ့သည်။
တိုက်ခိက်ခံထားရသည်များကို ဖယ်ရှားရန်နှင့် ဖိုင်များကို အရန်အဖြစ်ကူးထားသော ဖိုင်များ (backup) မှ ပြန်လည်ရယူရသည်များအတွက် အချိန်နှင့် လုပ်အားများစွာ သုံးစွဲခဲ့ရသည်။
ထိုဗိုင်းရပ်ရန်မှ ကာကွယ်ရန် အင်တဂွန်၊ စီအိုင်အေ၊ ဗြိတိသျှပါလီမန် နှင့် စီးပွားရေးလုပ်ငန်းအများစုသည် ၎င်းတို့၏ အီးမေးဆိုင်ရာစနစ်များကို ပိတ်လိုက်ကြသည်။
British parliament shut down their mail systems to prevent damage ဤဗိုင်းရပ်သည် ကမ္ဘာပေါ်ရှိ ကွန်ပျူများအားလုံးကို ကူးစက်ခဲ့ပြီး ကွန်ပျူတာများအား ထိခိုက်ပျက်စီးစေသည့် အရာများထဲတွင် အကြီးဆုံး ဖြစ်ခဲ့သည်။
၂၀၀၂ ခုနှစ် ယူကေ၏ ပထမအကောင်းဆုံး အယ်လ်ဘမ်ဆယ်ခုတွင်ပါသည့် Pet Shop Boys တွင် E-Mail ဟူသောသီချင်းတွင် အိုင်လပ်ယူဗိုင်းရပ်စ်၏ ဖြစ်ရပ်များကို လှုံ့ဆော်ရေးသားထားသည်။
စာသားတွင် ဗိုင်းရပ်၏ သက်ရောက်မှု အကြောင်းကို ရေးသားထားသည်။
ဖွဲ့စည်းတည်ဆောက်ပုံ ILOVEYOU Script (ဆက်စပ်ဖိုင်) ကို Microsoft Visual Basic Scripting (VBS) ဖြင့် ရေးသားဖန်တီးထားသည်။
၎င်းဖိုင်သည် Microsoft Outlook တွင် အလိုအလျောက် အလုပ်လုပ်ဆောင်သည်။
၎င်းသည် ကွန်ပျူတာ အလုပ်စတင်လုပ်ဆောင်ချိန် ( system boot )တွင် အလိုအလျောက် အလုပ်လုပ်ဆောင်ရန် Windows Registry data များ ထည့်သွင်းထားသည်။
Worm သည် ကွန်ပျူတာနှင့် ချိတ်ဆက်ထားသော drive များကို ရှာသည်။
ထို့နောက် JPG, JPEG, VBS, VBE, JS, JSE, CSS, WSH, SCT, DOC, HTA, MP2, and MP3 အစရှိသော extension များပါရှိသည့် ဖိုင်များနေရာတွင် မိမိကိုယ်ကိုယ် ပုံစံတူကူးကာ အစားထိုးလိုက်သည်။
ထိုဖိုင်များ၏ နောက်တွင်လည်း .VBS extension ကိုပါ ထပ်ထည့်ပေးလိုက်သည်။
ကွန်ပျူတာကို စက်ပြန်မတက်လာအောင်(unbootable) လုပ်သည်။
သို့သော်လည်း MP3 သို့မဟုတ် အသံနှင့်ပတ်သက်သော ဖိုင်များကို overwrite (မူရင်းဖိုင်အဟောင်းတွင် အချက်အလက်အသစ်များ ထပ်ထည့်ခြင်း) လုပ်မည့်အစား ဝှက်ထားလိုက်သည်။
အိုင်လပ်ယူဗိုင်းရပ်သည် ၎င်းကိုယ်တိုင် ကော်ပီကူး၍ Microsoft Outlook ထဲရှိ လိပ်စာတစ်ခုချင်းစီသို့ အီးမေးလ် အဖြစ်ပို့သည်။
၎င်းသည် WIN-BUGSFIX.EXE အတွက် အမည်ပေးထားသော Barok trojan ကို ဒေါင်းလုပ်ပြုလုပ်သည်။
ဗိုင်းရပ်သည် VB Script ဖြင့်ရေးသားထားသည့်အတွက် အသုံးပြုသူများသည် ပြန်လည်ပြင်ဆင်နိုင်သည်။
အသုံးပြုသူက ထိုဗိုင်းရပ်ကို အလွယ်တကူပြင်ဆင်၍ ကွန်ပျူတာအတွင်းရှိ အရေးကြီးသောဖိုင်များနှင့် အစားထိုးနိုင်၊ ၎င်းကို ဖျက်ဆီးပစ်နိုင်သည်။
ဤသည်ကပင် အိုင်လပ်ယူဗိုင်းရပ်၏ ပြောင်းလဲထားမှု အမျိုးမျိုးကို အင်တာနက်တွင် ပြန့်နှံ့စေခဲ့သည်။
ပြောင်းလဲထားသာ ပုံစံတစ်ခုချင်းသည် အမျိုးမျိုးသော ဖျက်ဆီးမှုများကို လုပ်ဆောင်သည်။
အချို့အီးမေးလ်များသည် အိုင်လပ်ယူဗိုင်းရပ်ကို ပို့ကြသော ပုံစံများမှာ: VIRUS ALERT!! Important! Read Carefully!! တီထွင်မှု ၂၀၀၀ ခုနှစ်၊ မေလ ၅ ရက်နေ့တွင် ဖိလစ်ပိုင်နိုင်ငံသား လူငယ် ကွန်ပျူတာပရိုဂရမ်မာ နှစ်ယောက်ဖြစ်သည့် Reonel Ramones နှင့် Onel de Guzman တို့က တီထွင်ခဲ့သည်။
ဖိလစ်ပိုင်နိုင်ငံ၏ National Bureau of Investigation (NBI) ထောက်လှမ်းသူများ၏ ပစ်မှတ်ဖြစ်လာခဲ့သည်။
ပြည်တွင်းရှိ အင်တာနက် အထောက်အပံ့ပေးသည့် Sky Internet က ဥရောပရှိ ကွန်ပျူတာအသုံးပြုသူများထံမှ မြောက်မြားစွာသော contact များကို ရရှိပြီး ဖြစ်ကြောင်း ကြေညာခဲ့သည်။
ထို contact များသည်အိုင်လပ်ယူ worm ပုံစံမျိုးရှိသည့် malware များကို ISP ၏ ဆာဗာများမှတစ်ဆင့် ပို့ခဲ့ကြသည်။
Darwin Bawasanta of Sky Internet ကစုံစမ်းရှာဖွမှုများပြုလုပ်ပြီးသည့်နောက်တွင် NBI ကလည်း မနီလာမြို့ရှိ Ramones ၏ တိုက်ခန်း သို့မကြာခဏ ခေါ်နေသော တယ်လီဖုန်းနံပါတ်တစ်ခုကို ရှာဖွေခဲ့သည်။
သူနေထိုင်သည့်အိမ်ကို ရှာဖွေခဲ့ပြီး Ramones ကို ဖမ်းဆီးခဲ့သည်။
ထို့နောက် စစ်ဆေးမေးမြန်းမှု မတိုင်မီ Department of Justice (DOJ) တွင် ထားခဲ့သည်။
Onel de Guzman ကိုလည်း absentia တွင် ဒဏ်ငွေသတ်မှတ်ခဲ့သည်။
' NBI သည် ရာဇဝတ်မှု သို့မဟုတ် ရာဇဝတ်မှုကြီးပြစ်ဒဏ်ချမှတ်ရမည်လား ဆိုသည်ကို သေချာမသိပေ။
NBI က အများပြည်သူဆိုင်ရာ ချိုးဖောက်မှု ဥပဒေ ၈၄၈၄ (the Access Device Regulation Act) အရ ပြစ်ဒဏ်ချမှတ်ရန် အကြံပြုခဲ့သည်။
ထိုဥပဒေသည် အကြွေးဝယ်ကဒ်များ (credit card) လိမ်လည်ခြင်းအတွက် အဓိကထား ရေးဆွဲခဲ့ခြင်း ဖြစ်သည်။
ထိုကဒ်များဖြင့် အင်တာနက်ထောက်ပံ့သူများ (ISP) ထံမှ ကြိုတင်အင်တာနက်ကဒ်များဝယ်ယူနိုင်သောကြောင့် ဖြစ်သည်။
Another idea was that they be charged with malicious mischief, a felony (under the Philippines Revised Penal Code of 1932) involving damage to property. The drawback here was that one of its elements, aside from damage to property, was intent to damage, and de Guzman had claimed during custodial investigations that he may have unwittingly released the worm. NBI က AMA ကွန်ပျူတာကောလိပ်ကို စုံစမ်းထောက်လှမ်းခဲ့သည်။
de Guzman သည် နောက်ဆုံးနှစ်ပြီးဆုံးခါနီးမှ ထိုကောလိပ်မှ ထွက်ခဲ့သည်။
သူတို့သည် de Guzman ၏ ဘွဲ့ကြိုစာတမ်းကို ရှာဖွေတွေ့ရှိခဲ့သည်။
ထိုစာတမ်းတွင် trojan တစ်ခု ပြုလုပ်အကောင်အထည်ဖော်ကာ အင်တာနက်ရှိ လော့အင်စကားဝှက်များကို ခိုးယူသည့်အကြောင်း တင်ပြထားသည်။
ဤနည်းဖြင့် အသုံးပြုသူများသည် အင်တာနက်ဆက်သွယ်မှုတစ်ခုကို နောက်ဆုံး၌ လုပ်ဆောင်နိုင်ကြောင်း တင်ပြခဲ့သည်။
တင်ပြမှုကို ကွန်ပျူတာကောလိပ်၏ ဘုတ်အဖွဲ့မှ ပယ်ချခဲ့သည်။
ဤသည်မှာလည်း de Guzman ဘွဲ့မရခင် သူ၏ကျောင်းသားဘဝ လေ့လာမှုများကို ရပ်ဆိုင်းပစ်ရသော အချက်တစ်ခု ဖြစ်ခဲ့သည်။
ဥပဒေနှင့်ဆိုင်သော အကျိုးဆက်များ ထိုအချိန်တွင် ဖိလစ်ပိုင်နိုင်ငံ၌ malware ရေးခြင်းနှင့် စပ်ဆက်၍ ဥပဒေတစ်စုံတစ်ရာမရှိပေ။
ထို့ကြောင့် Ramones နှင့် de Guzman တို့အား ပြည်နယ်အစိုးရရှေ့နေမှ စွဲချက်များအားလုံးကို ဖြေလျော့ပေးခဲ့သည်။
ဤ ဥပဒေချို့ယွင်းချက်ကို ဖြေရှင်းရန် ဖိလစ်ပိုင်လွှတ်တော်က အများပြည်သူဆိုင်ရာ ဥပဒေ အမှတ်-၈၇၉၂ ကို ပြဋ္ဌာန်းခဲ့သည်။
၎င်ကို အီလက်ထရွန်နစ်စီးပွားရေးဥပဒေ (E-Commerce Law) အဖြစ်လည်း သိကြသည်။
ဥပဒေကို worm တိုက်ခိုက်မှု ဖြစ်ပွားပြီး နှစ်လအကြာ ၂၀၀၀ ခုနှစ်၊ ဇူလိုင်လတွင် ပြဋ္ဌာန်းခဲ့ခြင်း ဖြစ်သည်။
၂၀၀၂ ခုနှစ်တွင် အိုင်လပ်ယူဗိုင်းရပ်သည် ထိုအချိန်က သက်ရောက်မှုပြင်းထန်သော ကွန်ပျူတာဗိုင်းရပ်အဖြစ် ကမ္ဘာ့စံချိန်ကို ရရှိခဲ့သည်။
ကြည့်ရှုရန် Christmas Tree EXEC Code Red worm Nimda (computer worm) Timeline of notable computer viruses and worms Computer virus Michael Buen ကိုးကား ပြင်ပလင့်များ The Love Bug - A Retrospect ILOVEYOU Virus Lessons Learned Report, Army Forces Command Radsoft: The ILOVEYOU Roundup "No 'sorry' from Love Bug author" at The Register CERT Advisory CA-2000-04 Love Letter Worm[Contains a Script Virus on this Page] Category:ကွန်ပျူတာ ဗိုင်းရပ်စ်များ။
ပေကြိုးဘူးသည် အတိုင်းအတာ လက်မ၊ ပေ၊ ကိုက်၊ မီလီမီတာ၊ စင်တီမီတာ အမှတ်အသားများပါသော ကြိုးပြားကို ရစ်သိမ်းထားသော ဘူးကို ခေါ်သည်။
တိုင်းတာချင်သောအခါ ထုတ်၍တိုင်းတာပြီး သိမ်းချင်သောအခါ ရစ်၍ ပြန်သိမ်းနိုင်သည်။
ပေကြိုးဘူးသည် ၂၅-ပေ၊ ၅၀၀-ပေ၊ ၁၀၀-ပေ အလျားအမျိုးမျိုးရှိ၍ သတ္တုကြိုး၊ အဝတ်ကြိုး၊ သံမဏိကြိုးများကို သားရေဘူး သို့မဟုတ် သံဘူးဖြင့် ပြုလုပ်ကြသည်။
၎င်းကို ရှည်လျားသော အလျားများ၊ တိုင်၊ ယက်မများ၏ အနေအထားများကို တိုင်းထွာရာ၌ အသုံးပြုနိုင်ပေသည်။
အထိုက်အလျောက် တိကျမှုသာ လိုအပ်သည့်အခါ အဝတ်ကြိုးကို အသုံးပြု၍ အတိအကျလိုအပ်သည့်အခါ သံမဏိကြိုးကို အသုံးပြုကြပေသည်။
သံချည်ပလာယာကို ၆-လက်မမှ ၁၀-လက်မအရွယ်အထိ အရွယ်အမျိုးမျိုး တွေ့ရှိနိုင်ပေသည်။
၎င်းဖြင့် ဝါယာကြိုးများကို ဖြတ်နိုင်လိမ်နိုင်သည်။
၎င်းပလာယာ၏ နှုတ်သီးမှာ ကြက်တူရွေး နှုတ်သီးသဏ္ဌာန်ကွေး၍ ပြုလုပ်ထားသဖြင့် နှုတ်သီးဘေးစောင်းဖြင့် ထောက်ပြီး ဝါယာကြိုးကိုတင်းအောင် ဆွဲယူနိုင်သည်။
သံချည်ပလာယာကို သံချီသံကွေးပညာတွင် အသုံးများသည်။
၁၆-အောင်စ သို့မဟုတ် ၁-ပေါင် အလေးချိန်ရှိသော ကြေး သို့မဟုတ် သံဖြင့် ပြုလုပ်ထားသည့် ငှက်ပျောဖူး ပုံသဏ္ဌာန်ရှိသော ကိရိယာတစ်ခုဖြစ်သည်။
အချွန်မဟုတ်သည့်ဘက်တွင် ဗဟိုမှ ကြိုးဆွဲထားပြီး မျဉ်းမတ်ရေချိန်တိုင်းခြင်း၊ အကွာအဝေးအမှန်နေရာကို မြေကြွင်းထဲသို့ ကူးယူမှတ်သားခြင်းအတွက် အသုံးပြုသည်။
မျဉ်းကြိုးသည် ဆောက်လုပ်ရေးနှင့် ပတ်သက်သော လက်သမားလုပ်ငန်း၊ ပန်းရန်လုပ်ငန်း၊ သံချီသံကွေးလုပ်ငန်းများတွင် မရှိမဖြစ် လိုအပ်သော ပစ္စည်းဖြစ်သည်။
မျဉ်းကြိုးမှာ ၁/၁၀လုံး အရွယ်ရှိ ချည်ကြိုးဖြစ်၍ လုပ်ငန်းလုပ်ရာတွင် ထောင့်မှန်ကျရန်၊ မျဉ်းဖြောင့်ရန် အသုံးပြုသည်။
ချင်းရွှေဟော်မြို့ သည် မြန်မာနိုင်ငံ၊ ရှမ်းပြည်နယ်၊ လောက်ကိုင်ခရိုင်၊ လောက်ကိုင်မြို့နယ်ရှိ မြို့တစ်မြို့ဖြစ်ပြီး တရုတ်နိုင်ငံနှင့် နယ်နမိတ်ချင်း ထိစပ်လျက်ရှိသည်။
ချင်းရွှေဟော်သည် တရုတ်-မြန်မာနယ်စပ် ကုန်သွယ်ရေးစခန်း ငါးခုအနက် တစ်ခုအပါအဝင်ဖြစ်ပြီး ၂၀၀၃ ခုနှစ် အောက်တိုဘာလ ၁၉ ရက်နေ့တွင် နယ်စပ်ကုန်သွယ်ရေးစခန်းကို ဖွင့်လှစ်ခဲ့သည်။
၂၀၂၂ ခုနှစ်အတွင်း စုစုပေါင်း ကုန်သွယ်ပမာဏမှာ အမေရိကန်ဒေါ်လာ ၂၈၃.၃၉၆ သန်း ဖြစ်သည်။
ပြည်တွင်းစစ်ကာလအတွင်း ၂၀၂၃ ခုနှစ် အောက်တိုဘာလ ၂၈ ရက်နေ့တွင် ချင်းရွှေဟော်မြို့အား မြန်မာအမျိုးသား ဒီမိုကရက်တစ် မဟာမိတ်တပ်မတော်က သိမ်းပိုက်ထိန်းချုပ်ခဲ့သည်။
ခိုလမ်မြို့ သည် မြန်မာနိုင်ငံ၊ ရှမ်းပြည်နယ်၊ နမ့်စန်ခရိုင်၊ နမ့်စန်မြို့နယ်ရှိ မြို့တစ်မြို့ဖြစ်သည်။
Google Maps ကိုးကား Category:ရှမ်းပြည်နယ်ရှိ မြို့များ။
၁၉၆၉ အရှေ့တောင်အာရှကျွန်းဆွယ် အားကစားပွဲတော် သည် မြန်မာနိုင်ငံ၊ ရန်ကုန်မြို့ တွင် ၁၉၆၉ ခုနှစ် ဒီဇင်ဘာ ၆ ရက်မှ ၁၃ ရက်​နေ့အထိ ကျင်းပခဲ့​သော ပဉ္စမအကြိမ်​မြောက် အ​ရှေ့​တောင်အာရှကျွန်းဆွယ် အားကစားပြိုင်ပွဲဖြစ်သည်။
ထိုနှစ်တွင် ဗီယက်နမ်နိုင်ငံသည် အိမ်ရှင်အဖြစ် ကျင်းပခွင့်ရရှိသော်လည်း ဗီယက်နမ်စစ်ပွဲကြောင့် အိမ်ရှင်အဖြစ် လက်ခံကျင်းပရန် ငြင်းဆန်ခဲ့သည်။
မြန်မာနိုင်ငံသည် ဒုတိယအကြိမ်ပွဲ​တော်ကို အိမ်ရှင်အဖြစ် လက်ခံကျင်းပခဲ့ပြီး ယခုအားကစားပွဲ​တော်သည် မြန်မာနိုင်ငံအ​နေဖြင့် ဒုတိယအကြိမ် လက်ခံကျင်းပခြင်းဖြစ်သည်။
ထိုအချိန်၌ အရှေ့တောင်အာရှကျွန်းဆွယ် အားကစားပြိုင်ပွဲ၏ အငယ်ဆုံးအဖွဲ့ဝင် နိုင်ငံဖြစ်နေသော စင်ကာပူနိုင်ငံသည် အားကစားပြိုင်ပွဲ၏အမည်ကို အရှေ့တောင်အာရှ အားကစားပြိုင်ပွဲ (Southeast Asian Games) ဟု ပြောင်းလဲရန် အကြံပြုခဲ့သည်။
ထိုစဉ်က နိုင်ငံ​တော်ဝန်ကြီးချုပ်နှင့် တော်လှန်ရေးကောင်စီ ဥက္ကဋ္ဌ ဗိုလ်ချုပ်ကြီး​နေဝင်းမှ ဗိုလ်ချုပ်​အောင်ဆန်းအားကစားကွင်းတွင် အားကစားပွဲ​တော်အား ဖွင့်လှစ်​ပေးခဲ့သည်။
နိုင်ငံအသီးသီးမှ ဝင်​ရောက်ယှဉ်ပြိုင်သူ ၉၂၀ဦးရှိခဲ့သည်။
မြန်မာ၊ ထိုင်းနှင့် စင်ကာပူတို့မှ နိုင်ငံအလိုက် ပထမ၊ဒုတိယနှင့် တတိယရရှိခဲ့သည်။
ပွဲများနှင့်အားကစား ပါဝင်သောနိုင်ငံများ အားကစားနည်းများ အားကစားနည်း​ပေါင်း ၁၅မျိုးပါဝင်ခဲ့သည်။